**NAUFRAGIU**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și iarăși mă însingurez -

O corabie rătăcintă-n amurg.

Valurile, vânturile,

Nu mă vor mai purta

Prea mult, îmbietor,

Calm și prietenos

Pe brațe precum doicile

Copilul costeliv al alcuiva.

Zadarnic am vâslit

Dinainte de zori

Pe marea nădușită

De spuma furtunii.

Fără să-mi dau seama

Depărtarea rece a zării

În curând mă va risipi

Plutitor, ca într-un vis

Mă va cerne deasupra

Pe coama valurilor

Ca pe un fulg de zăpadă.

Am trimis sufletul înainte

În larg să ceară ajutor

Și nu s-a mai întors.

Copyright © 2017 Marin Mihalache